S-443/2021

Mál þetta, sem dómtekið var 12. maí 2021, er höfðað með tveimur ákærum útgefnum af lögreglustjóranum á höfuðborgarsvæðinu „á hendur C-x-x- R-x-x L-x-x, kt. [...], [...], Reykjavík. Fyrri ákæran er útgefin 26. janúar 2021, fyrir eftirtalin brot, framin í Reykjavík á árinu 2020 nema annað sé tekið fram:

I.

Umferðarlagabrot með því að hafa:

1. Þriðjudaginn 2. október 2019, ekið bifreiðinni [...] án ökuréttar um bifreiðastæði Nettó við Fiskislóð, uns lögregla stöðvaði aksturinn.

2. Miðvikudaginn 20. nóvember 2019, ekið bifreiðinni [...] án ökuréttar um Höfðabakka, uns lögregla stöðvaði aksturinn á Bíldshöfða við Húsgagnahöllina.

3. Þriðjudaginn 17. desember 2019, ekið bifreiðinni [...] án ökuréttar um Bergþórugötu, uns lögregla stöðvaði aksturinn við Vitastíg.

4. Laugardaginn 11. júlí, ekið bifreiðinni [...] án ökuréttar um bifreiðastæði N1 við Hringbraut uns henni var ekið á bifreiðina [...]og aksturinn stöðvaðist.

5. Sunnudaginn 23. ágúst, ekið bifreiðinni [...] án ökuréttar og án þess að hafa öryggisbelti spennt við aksturinn vestur Skipholt, uns lögregla stöðvaði aksturinn við [...].

6. Sunnudaginn 23. ágúst, ekið bifreiðinni [...] án ökuréttar vestur Skipholt, uns lögregla stöðvaði aksturinn við [...].

7. Þriðjudaginn 29. september, ekið bifreiðinni [...] án ökuréttar um Lönguhlíð, uns lögregla stöðvaði aksturinn við Flókagötu.

8. Þriðjudaginn 7. október, ekið bifreiðinni [...] án ökuréttar um Bríetartún, uns lögregla stöðvaði aksturinn við Katrínartún.

9. Mánudaginn 16. nóvember, ekið bifreiðinni [...] án ökuréttar um Miklubraut við Langagerði, uns lögregla stöðvaði aksturinn skömmu síðar.

10. Miðvikudaginn 2. desember, ekið bifreiðinni [...] án ökuréttar vestur Listabraut og norður Kringlumýrarbraut, uns lögregla stöðvaði aksturinn við Háaleitisbraut.

Telst framangreind háttsemi varða við 1. mgr. 58. gr., sbr. 1. mgr. 95. gr. umferðarlaga nr. 77/2019 auk þess sem háttsemi í 5. tl. telst einnig varða við 1. mgr. 77. gr., sbr. 1. mgr. 94. gr. laganna.“

II.

[...]

Þess er krafist að ákærði verði dæmdur til refsingar og til greiðslu alls sakarkostnaðar. Þess er einnig krafist að bifreiðin [...], sem haldlögð var af lögreglu í kjölfar afskipta sem frá er greint í 9. tl. I. kafla ákæru, verði gerð upptæk til ríkissjóðs með vísan til 1. mgr. 108. gr. umferðarlaga nr. 77/2019.

Seinni ákæran er útgefin af lögreglustjóranum á höfuðborgarsvæðinu 12. febrúar 2021 á hendur ákærða „fyrir fíkniefnalagabrot með því að hafa, um nokkurt skeið fram til föstudagsins 10. júlí 2020, staðið að sölu- og dreifingu ávana- og fíkniefna og þann dag haft í vörslum sínum, í sölu- og dreifingarskyni, 7,52 gaf kókaíni sem ákærði geymdi innanklæða í níu smelluláspokum og lögregla fann við leit í kjölfar afskipta á Suðurlandsvegi við Rauðavatn í Reykjavík.

Telst háttsemi þessi varða við 2. gr., sbr. 5. og 6. gr., laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

Þess er krafist að ákærði verði dæmdur til refsingar og til greiðslu alls sakarkostnaðar. Þá er þess krafist að ákærða verði gert að sæta upptöku, með vísan til 6. og 7. mgr. 5. gr. laga nr. 65/1974, sbr. 2. mgr. 14. gr. reglugerðar nr. 233/2001, sbr. reglugerð nr. 808/2018 og VII. kafla A, einkum 1. mgr. 69. gr. og 69. gr. b í almennum hegningarlögum nr. 19/1940, með síðari breytingum, á 7,52 gaf kókaíni, grammavog, Nokia farsíma (munanr. [...]), i Phone snjallsíma (munanr. [...]), One Plus snjallsíma (munanr. [...]) og reiðufé að fjárhæð 17.000 kr. (munanr. [...]) með áföllnum og áfallandi vöxtum og verðbótum af þeirri fjárhæð frá 10. júlí 2020 er haldlagning fór fram og til greiðsludags.“

Við þingfestingu málsins 24. febrúar sl. var að beiðni sækjanda bókuð leiðrétting í þingbók á 4. tl. í ákæru dags. 26. janúar 2021, þess efnis að ákærði hafi ekið sviptur ökurétti en ekki án ökuréttar.

Ákærði tók afstöðu til sakargifta í þinghaldi 24. mars sl. Hann játaði skýlaust brot sín samkvæmt I. kafla ákæru dagsettri 26. janúar 2021 en neitaði sök samkvæmt II. kafla ákærunnar. Þá játaði ákærði skýlaust brot sín samkvæmt ákæru 12. febrúar 2021 en mótmælti upptökukröfu að hluta til.

Í þinghaldi 12. maí sl. féll sækjandi frá II. kafla ákæru dagsettri 26. janúar 2021. Þá breytti ákærði afstöðu sinni til upptökukröfu í ákæru 12. febrúar 2021 og samþykkti hana eins og hún er fram sett í ákæru.

Í ljósi framangreinds voru skilyrði til að fara með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 26. janúar 2021, á ákærði að baki sakarferil en honum hefur sex sinnum áður verið gerð sektarrefsing fyrir umferðarlagabrot. Fyrst með tveimur lögreglustjórasáttum dagsettum 7. janúar 2020 fyrir akstur undir áhrifum áfengis og akstur án þess að hafa öðlast ökurétt. Þá var ákærða gert að greiða sekt með þremur lögreglustjórasáttum dagsettum 2. júlí 2020 vegna aksturs sviptur ökurétti. Nú síðast var ákærða gert að greiða sekt með lögreglustjórasátt 7. júlí 2020, fyrir sömu sakagiftir.

Brot samkvæmt 1.– 3. tölul. á kæru, dags. 26. janúar 2021, voru framin áður en ákærði gekkst undir framangreindar lögreglustjórasáttir fyrir sömu brot.

Brot ákærða varða öll sektum. Ákvörðun sektarfjárhæðar vegna umferðarlagabrota 1.- 3. tl. ákæru dagsettrar 26. janúar 2021 fer eftir viðauka reglugerðar nr. 288/2018 sem sett var með stoð í eldri umferðarlögnr. 50/1987. Vísast í þessu sambandi til 2. gr. almennra hegningarlaga nr. 19/1940. Við ákvörðun sektarfjárhæðar vegna fíkniefnabrot sí ákæru dagsettri 12. febrúar 2021 er til þess litið að fíkniefnin voru ætluð til sölu og dreifingar.

Með hliðsjón af framangreindu, sakarefni málsins, ungs aldurs ákærða, magns fíkniefna og 77. gr. almennra hegningarlaga nr. 19/1940, verður ákærða gert að greiða 1.3 20.000 króna sekt til ríkissjóðs sem honum ber að greiða innan fjögurra vikna frá uppkvaðningu dómsins en sæta ella fangelsi í 44 daga.

Ákærði hefur samþykkt upptökukröfur eins og þær eru fram settar í ákærum.

Með vísan til framangreinds og lagaákvæða í ákæru eru gerð upptæk til ríkissjóðs 7,52 grömm af kókaíni, ein grammavog, Nokia farsími, i Phone snjallsími, One Plus snjallsími og 17.000 krónur í reiðufé með áföllnum og áfallandi vöxtum og verðbótum af þeirri fjárhæð frá 10. júlí 2020, er haldlagning fór fram, og til greiðsludags.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 235.600 krónur, að meðtöldum virðisaukaskatti, og 65.423 krónur í annan sakarkostnað.

S-kvk-nf H-kvk-nf héraðsdómari kveður upp dóminn.

D Ó M S O R Ð:

Ákærði, C-x-x- R-x-x L-x-x, greiði 1.420.000 króna sekt til ríkissjóðs innan fjögurra vikna frá uppkvaðningu dómsins en sæta ella fangelsi í 48 daga.

Upptæk eru gerð bifreiðin [...], 7,52 grömm af kókaíni, ein grammavog, Nokia farsími, i Phone snjallsími, One Plus snjallsími og 17.000 krónur í reiðufé með áföllnum og áfallandi vöxtum og verðbótum af þeirri fjárhæð frá 10. júlí 2020, er haldlagning fór fram.

Ákærði greiði málsvarnarþóknun skipaðs verjanda síns, G-kk-ef S-x-x R-kk-ef lögmanns, 235.600 krónur, og 65.423 krónur í annan sakarkostnað.

S-kvk-nf H-kvk-nf